Lindsaeaceae

Ti Lindsaeaceae ket ti pantropikal a pamilia dagiti pako iti urnos ti Polypodiales. Daytoy ket aglaon kadagiti innem wenno pito a henero iti agarup a 220 nga ammo a sebbangan, a sumagmamano a maigay-at pay kadagiti ad-adu a kalalainganna a rehion iti akindaya nga Asia, Baro a Selanda, ken Abagatan nga Amerika.Lehtonen et al.: Phylogenetics and classification of the pantropical fern family Lindsaeaceae in the Botanical Journal of the Linnaen Society 2010

 Deskripsion 
Dagiti pannakailasin ket mairaman dagiti sumaganad: dagiti risoma ket ababa aginggana iti atiddog a dumalapdap; dagiti risoma nga agraman kadagiti di nalaga a siksik wenno di nasangaan a dutdot; dagiti bulong iti 1-3 a pinado wenno ad-adu a nabingbingay; kadawyan nga awan urat; dagiti marginal a sorus wenno submarginal; nawaya nga indusia a mapan iti paraigid, sagpaminsan a naikapet kadagiti igid, wenno dagiti sorus a naabbongan babaen ti agpababa nga umadayo a paraigid.Smith, A. R., K. M. Pryer, et al. (2006). "A classification for extant ferns." Taxon 55(3): 705-731

 Taksonomia 
Iti ad-adu ngem maysa a siglo, dagitoy a pako ket naikeddeng a parte ti Davalliaceae. Nangrugi idi tengnga ti maikaduapulo a siglo nangrugrugidan a naiyakar iti Dennstaedtiaceae. Sinuportaran ti molekular a datos ti pannakaisina ti Lindsaeaceae iti bukodna a pamilia, a naikeddeng idi 1970. Naikeddeng ti Lindsaeaceae a kaaduan a basalo kadagiti pamilia iti urnos ti Polypodiales. Ti maysa a hipotesis para iti pannakaikabagian iti kaunegan ti urnos ket maipakita iti sumaganad a kladograma:

Ti henero ti Lonchitis ket addaan kadagiti adu a pannakailasin a maipada iti Dennstaedtiaceae, ngem bassit laeng dagiti pannakailasin ti espora a maipada kadagiti henero ti lindsaeoid, ken ti molekular a datos ket ikabilna daytoy a henero iti Lindsaeaceae.Wolf, P. G. (1997). "Evaluation of atpB Nucleotide Sequences for Phylogenetic Studies of Ferns and Other Pteridophytes." American Journal of Botany 84(10): 1429–1440 Naikabil itan daytoy iti kabagian a pamilia ti Lonchitidaceae.

 Dagiti henero 
Ti Pteridophyte Phylogeny Group a panangidasig ti 2016 (PPG I) ket mangbigbig kadagiti pito a henero.
Lindsaea Dryand. ex Sm. (agarup a 180 a sebbangan)
Nesolindsaea Lehtonen & Christenh. (2 a sebbangan)
Odontosoria Fée (agarup a 23 a sebbangan)
Osmolindsaea (K.U.Kramer) Lehtonen & Christenh. (agarup a 7 a sebbangan)
Sphenomeris Maxon (3 a sebbangan)
Tapeinidium (C.Presl) C.Chr. (18 a sebbangan)
Xyropteris K.U.Kramer (1 a sebbangan)
Italinaay dagiti sabali a taudan ti Xyropteris iti Lindsaea, ken ikabilda amin dagiti tallo a sebbangan ti Sphenomeris iti Odontosoria.

Dagiti sabali a henero a naikabilen iti Lindsaeaceae ket:
Lonchitis L. – naiyakar iti bukodna a pamilia iti Lonchitidaceae
Saccoloma Kaulf. – naiyakar iti bukodna a pamilia iti Saccolomataceae
Cystodium J.Sm. – naiyakar iti bukodna a pamilia iti Cystodiaceae

 Dagiti nagibasaran 


Kategoria:Polypodiales